# יסודות דין מצטער

שיעור כללי, קצר

[יסודות דין מצטער 1](#_gjdgxs)

[תנאים 1](#_30j0zll)

[ירושלמי 1](#_1fob9te)

[בבלי 2](#_3znysh7)

[מחלוקת שיטתית בין אביי ורבא? 2](#_2et92p0)

[מקור דין מצטער – ראשונים 4](#_tyjcwt)

["תשבו - כעין תדורו" 4](#_3dy6vkm)

["האזרח" 4](#_1t3h5sf)

["וחי בהם"? 5](#_4d34og8)

[האם פטור גם כאשר לא יינצל מן הצער בצאתו מן הסוכה? 5](#_2s8eyo1)

[העושה סוכתו במקום צער (האם במצטער יש פסול בחפצא של הסוכה?) 6](#_17dp8vu)

[הפטור מן הדבר ועושהו נקרא הדיוט 7](#_3rdcrjn)

[מצטער בעולם המחשבה: הסוכה וטבעיות החיים 8](#_26in1rg)

## תנאים

**משנה מסכת סוכה פרק ב משנה ד**

[\*] העושה סוכתו בין האילנות והאילנות דפנות לה כשרה שלוחי מצוה פטורין מן הסוכה

חולין ומשמשיהן פטורין מן הסוכה אוכלין ושותין עראי חוץ לסוכה:

**משנה מסכת סוכה פרק ב משנה ט**

[\*] כל שבעת הימים אדם עושה סוכתו קבע וביתו עראי ירדו ג שמים מאימתי מותר לפנות משתסרח המקפה משלו משל למה הדבר דומה לעבד שבא למזוג כוס לרבו ושפך לו קיתון על פניו:

**תוספתא מסכת סוכה (ליברמן) פרק ב הלכה ב**

חולין ומשמשיהן פטורין מן הסוכה ולא חולה מסכן אלא אפי' חש בראשו אפי' חש בעינו אמ' רבן שמעון בן גמליאל מעשה וחשתי בעיני בקיסריון והתיר לי ר' יוסה בי ר' לישן אני ושמשי חוץ לסוכה

## ירושלמי

תלמוד ירושלמי (וילנא) מסכת סוכה פרק בהלכה י

מתני' כל שבעה ימים עושה אדם את סוכתו קבע ואת ביתו עראי ירדו גשמים מאימתי מותר לפנות משתסרח המקפה מושלין אותו משל למה הדבר דומה לעבד שבא למזוג כוס לקונו ושפך הקיתון על פניו: **גמ' כתיב [ויקרא כג מב] בסכת תשבו ואין תשבו אלא תדורו.** כמה דאת אמר [דברים יא לא] וירשתם אותה וישבתם בה. שיהא אוכל בסוכה ומטייל בסוכה ומעלה כליו לסוכה:

ירדו גשמים מאימתי מותר לפנות וכו'. **לא סוף דבר שתסרח אלא אפילו כדי שתסרח. לא סוף דבר מקפת גריסין אלא אפילו מקפה של כל דבר.** תני **כשם שמפנין מפני הגשמים כך מפני השרב ומפני היתושין.**

רבן גמליאל נכנס ויוצא כל הלילה רבי ליעזר נכנס ויוצא כל הלילה. חד תלמיד מן דרבי מנא הורי [דף יב עמוד א] לחד מן קריביי דנשייא יצא אין מטריחין עליו שיחזור ולא שמיע רבן גמליאל נכנס ויוצא כל הלילה. רבי ליעזר נכנס ויצא כל הלילה:

## בבלי

**תלמוד בבלי מסכת סוכה דף כה עמוד ב**

גופא, אמר רבי אבא בר זבדא אמר רב: אבל חייב בכל מצות האמורות בתורה, חוץ מתפילין, שהרי נאמר בהן פאר. מדאמר ליה רחמנא ליחזקאל פארך חבוש עליך וגו' - את הוא דמיחייבת, אבל כולי עלמא - פטירי. והני מילי ביום ראשון דכתיב ואחריתה כיום מר. ואמר רבי אבא בר זבדא אמר רב: אבל חייב בסוכה. - פשיטא! - **מהו דתימא: הואיל ואמר רבי אבא בר זבדא אמר רב:[[1]](#footnote-0) מצטער פטור מן הסוכה - האי נמי מצטער הוא, קמשמע לן: הני מילי - צערא דממילא, אבל הכא - איהו הוא דקא מצטער נפשיה,** איבעי ליה ליתובי דעתיה.

**תלמוד בבלי מסכת סוכה דף כו עמוד א**

חולים ומשמשיהם. תנו רבנן: חולה שאמרו - לא חולה שיש בו סכנה, אלא אפילו חולה שאין בו סכנה, אפילו חש בעיניו, ואפילו חש בראשו. אמר רבן שמעון בן גמליאל: פעם אחת חשתי בעיני בקיסרי, והתיר רבי יוסי בריבי לישן אני ומשמשי חוץ לסוכה.

רב שרא לרב אחא ברדלא למגנא בכילתא בסוכה משום בקי.

**רבא שרא ליה לרבי אחא בר אדא למגנא בר ממטללתא משום סרחא דגרגישתא. רבא לטעמיה דאמר רבא: מצטער פטור מן הסוכה.**

והא אנן תנן: חולין ומשמשיהם פטורים מן הסוכה. חולה - אין, מצטער - לא! - אמרי: חולה - הוא ומשמשיו פטורים, מצטער - הוא פטור, משמשיו לא.

### מחלוקת שיטתית בין אביי ורבא?

**תלמוד בבלי מסכת סוכה דף כה עמוד ב**

ואמר רבי אבא בר זבדא אמר רב: חתן והשושבינין וכל בני החופה פטורין מן הסוכה כל שבעה, מאי טעמא? משום דבעו למיחדי - וליכלו בסוכה, וליחדו בסוכה! - אין שמחה אלא בחופה. - וליכלו בסוכה, וליחדו בחופה! - אין שמחה אלא במקום סעודה. - וליעבדו חופה בסוכה! - **אביי אמר: משום ייחוד**. **ורבא אמר: משום צער חתן**.

מאי בינייהו? - איכא בינייהו: דשכיחי אינשי דנפקי ועיילי להתם. למאן דאמר משום ייחוד - ליכא, למאן דאמר משום צער חתן - איכא. אמר רבי זירא: אנא אכלי בסוכה וחדי בחופה, וכל שכן דחדי ליבאי, דקא עבידנא תרתי.

**תלמוד בבלי מסכת סוכה דף כו עמוד א**

שומרי גנות ופרדסים - פטורין בין ביום ובין בלילה, - וליעבדי סוכה התם וליתבו! –

**אביי אמר: תשבו כעין תדורו**.

**רבא אמר: פרצה קוראה לגנב.** מאי בינייהו? - איכא בינייהו דקא מנטר כריא דפירי.

**תלמוד בבלי מסכת סוכה דף כח עמוד א**

גמרא. מנא הני מילי? - דתנו רבנן: אזרח - זה אזרח האזרח - להוציא את הנשים. כל - לרבות את הקטנים. אמר מר: האזרח - להוציא את הנשים. למימרא דאזרח בין נשים בין גברי משמע? והתניא: האזרח לרבות את הנשים האזרחיות שחייבות בעינוי, אלמא אזרח גברי משמע! - אמר רבה: הלכתא נינהו, ואסמכינהו רבנן אקראי. - הי קרא והי הלכתא? ותו, קרא למה לי, הלכתא למה לי? הא סוכה מצות עשה שהזמן גרמא, וכל מצות עשה שהזמן גרמא נשים פטורות! יום הכפורים - מדרב יהודה אמר רב נפקא, דאמר רב יהודה אמר רב, וכן תנא דבי רבי ישמעאל: אמר קרא איש או אשה תלמוד בבלי מסכת סוכה דף כח עמוד ב - השוה הכתוב אשה לאיש לכל עונשין שבתורה. –

**אמר אביי: לעולם סוכה הלכתא, ואיצטריך: סלקא דעתך אמינא תשבו כעין תדורו, מה דירה - איש ואשתו, אף סוכה - איש ואשתו, קמשמע לן. רבא אמר: איצטריך, סלקא דעתך אמינא יליף חמישה עשר, חמשה עשר מחג המצות, מה להלן נשים חייבות - אף כאן נשים חייבות, קמשמע לן.** והשתא דאמרת סוכה הלכתא, קרא למה לי? - לרבות את הגרים. סלקא דעתך אמינא: האזרח בישראל אמר רחמנא ולא את הגרים, קמשמע לן. יום הכפורים מדרב יהודה אמר רב נפקא! - לא נצרכא אלא לתוספת עינוי. סלקא דעתך אמינא: הואיל ומיעט רחמנא לתוספת עינוי מעונש ומאזהרה, לא נתחייבו נשים כלל, קמשמע לן.

**תלמוד בבלי מסכת סוכה דף כט עמוד א**

ירדו גשמים. תנא: משתסרח המקפה של גריסין. אביי הוה קא יתיב קמיה דרב יוסף במטללתא נשב זיקא קא מייתי ציבותא. אמר להו רב יוסף: פנו לי מאני מהכא. - **אמר ליה אביי**: והא תנן משתסרח המקפה! - אמר ליה: לדידי, כיון דאנינא דעתאי - כמי שתסרח המקפה דמי לי. תנו רבנן: היה אוכל בסוכה וירדו גשמים וירד - אין מטריחין אותו לעלות עד שיגמור סעודתו.

**תלמוד בבלי מסכת סוכה דף כח עמוד ב**

ומשנן בסוכה. - איני? **והאמר רבא**: מקרא ומתנא - במטללתא, ותנוי בר ממטללתא! - לא קשיא: הא - במגרס, הא - בעיוני.

*האם על פי פשטי המקורות רבא סובר "תשבו כעין תדורו" כשיקול לפטור?*

*האם על פי פשטי המקורות אביי סובר "מצטער" כשיקול לפטור?*

## מקור דין מצטער – ראשונים

### "תשבו - כעין תדורו"

**תוספות מסכת סוכה דף כו עמוד א**

הולכי דרכים ביום - כל זה נפקא מתשבו כעין תדורו שכשם שאדם בביתו אינו נמנע מלצאת לדרך וכן מצטער דפטרו לעיל מן הסוכה היינו מתשבו כעין תדורו דאין אדם דר במקום שמצטער.

**תוספות מסכת סוכה דף כו עמוד א**

פרצה קוראה לגנב - לאו משום דלית ליה לרבא דרשה דתשבו כעין תדורו דברייתא היא לקמן בפירקין (דף כח:).

**בית הבחירה (מאירי) מסכת סוכה דף כה עמוד א**

חולים ומשמשיהם פטורים מן הסוכה אפי' חולה שאין בו סכנה ופי' בגמ' שאף מצטער מפני החמה או היתושים פטור אלא שמשמשיו חייבים וטעם כולם תשבו כעין תדורו והרי אין מטריחין לאדם בהיותו בחליו לעמוד במקום שמזיק לו:

### "האזרח"

**חידושי הריטב"א מסכת סוכה דף כח עמוד ב**

ויש לשאול למה נכתב האזרח כלל, שמעתי בשם רבינו הגדול הרמב"ן ז"ל שבא לומר שלא יתחייב בסוכה אלא מי שהוא כאזרח רענן פרט להולכי דרכים ושומרי פירות ומצטער וכיוצא בהן, וכל מאי דאמרינן בכל דוכתא תשבו כעין תדורו מהכא נפקא לן, דהאי קרא גלי לן דמאי דכתיב תשבו אינה ישיבה כל דהוא אלא ישיבה כעין דירה, כענין וישב יעקב בארץ מגורי אביו ואחרים בכתוב.

ויש שואלין ה"א דהאזרח למה לי, ומוקמי ליה לרבות את הגרים, דאע"ג דגרים בכלל ישראל ברוב מקומות, אלא במיעוט מקומות כגון גבי תנופה ויולדת דאצטריך ריבויא לגרים משום דאיכא טעמא למעוטינהו, הכא משום דכתיב האזרח הו"א דאתא למעוטי גרים ולהכי אצטריך ה"א, כך תירצו בתוספות, ויש נוסחאות שכתוב בהן בפירוש כן,

ולפום מאי דפרישנא באזרח לא משמע מיעוטא דגרים כלל,

ותו לדידהו דלא מפרשי אזרח לטעמא דכתיבנא אמאי כתב רחמנא אזרח דמשמע מיעוטא דאצטריך ה"א לרבות לא ליכתוב אזרח ולא ה"א והא עדיף טפי כדאקשינן דכותה בעלמא, והנכון הוא דה"א לא דרשינן כיון דליכא למדרש והיכא דאיכא למדרש דרשינן ליה, וכדאמרינן (ברכות י"ג א') דברים הדברים לא משמע להו, ואמרינן בפ"ק דיבמות (י"ג ב') חוצה החוצה לא דריש, דכל היכא דליכא למדרש לא דרשינן ליה ולא חיישינן להכי.

**רמב"ן ויקרא פרק כג פסוק מב**

...ופשוטו של מקרא על דרך הקבלה, מפני שאמר הכתוב (במדבר ט יד) (תורה) [חוקה] אחת יהיה לכם (לגר) [ולגר] ולאזרח הארץ, ואמר (שם טו טו) ככם כגר יהיה לפני ה', לא יצטרך להשיב ולהזכיר בכל מקום כל האזרח והגר. ואמר כל האזרח בישראל - כלומר כל אשר הוא מישראל מגדולם ועד קטנם, שלא יהיה די באחד מבני הבית לדור בסוכה והשאר ישבו בבתים, אבל כולם ישבו בסכות. ויתכן שיאמר כל אשר כאזרח רענן בביתו, להוציא מפרשי ימים והולכי על דרך:[[2]](#footnote-1)

### "וחי בהם"?

לבוש אורח חיים סימן תרמ סעיף ג

לא חייבה התורה לישב בסוכה אלא כדרך שאדם דר בביתו, דכתיב תשבו שפירושו תדורו כלומר כעין תדורו, לפיכך חולים ומשמשיהם ומצטערים פטורים מן הסוכה, שכן דרכו בכל ימי השנה מי שהוא חולה או מצטער מתבודד במקום מיוחד לו. ולא חולי שיש בו סכנה לבד, אלא אפילו אין בו סכנה כגון חש בראשו או בעיניו הוא פטור, דשמא תזיק לו טרחת עלייתו או ישיבתו בסוכה, וחי בהם אמר רחמנא [ויקרא יח, ה] ולא שימות בהם, ואפילו משמשיו ג"כ פטורים, דעוסק במצוה הוא והעוסק במצוה פטור מן המצוה כדלקמן [סעיף ז],ה ויש מי שאומר שאין המשמשים פטורין אלא בשעה שהחולה צריך להם

## האם פטור גם כאשר לא יינצל מן הצער בצאתו מן הסוכה?

**מרדכי מסכת סוכה פרק הישן רמז תשמ**

[שם] דאמר רבא מצטער פטור מן הסוכה כתב רבי' אליעזר ממיץ בס"י (*בספר יראים. א.ש.*) פי' שיש לו צער מן הסוכה **ובצאתו ינצל** דכעין דירה בעינן ואין דרך בני אדם לעמוד בדירתם בצער

\*ושיעור לצער כדתנן ירדו גשמים מאימתי יש לו ליפנות כו'

**ומי שאינו בקי בזה השיעור יתן לבו אם הוא מצטער באותו ענין שבצער זה היה יוצא מביתו** היה רשאי לצאת מסוכתו

ודוקא שעשה סוכתו מתחלה במקום הראוי לאכול ולשתות ולישן בה ונולד לו הצער אחר כך **אבל עשאה מתחלה במקום הראוי להצטער** באכילתו או בשתייתו או בשינה כגון שירא מגנבים ומלסטים לא מיבעיא דלא מיפטר בה אלא **אפילו אין סכנה באכילה ושתיה אלא בשינה לא יצא י"ח כלל אפילו באכילה**

דהא כעין דירה בעינן כיון שאין יכול לעשות בה כל צרכיו אכילה ושתיה ושינה בלא צער מתחלה לא הויא סוכה כיון דלצעוריה קיימא:.

**שו"ת מהרי"ק סימן קעח**

/אשאלך/ והודיעני דעתך הנכון במאי דקשה לי קצת בסוכה פרק הישן (דף כה) על מה שכתב שם (ב) המרדכי בשם הרא"ם וז"ל דאומר רבא מצטער פטור מן הסוכה כתב ר"א ממי"ץ בס"י פי' שיש צער בסוכה ובצאתו ינצל דכעין תדורו כענין /בעינן/ ואין דרך בני אדם לעמוד בדירתן בצער עכ"ל.

ויש לתמוה על זה דגרסינן בפ' הישן ואמר רבי אבא בר זבדא אומר רב אבל חייב בסוכה פשיט' מ"ד הואיל ואומר רבא מצטער פטור מן הסוכה הא נמי מצטער הוא קמ"ל כו'. עד איבעי לי' ליתובי דעתיה

ולפי דברי הרא"ם מאי אריא משום דאבעי ליתובי דעתיה? תיפוק ליה דבצאתו מן הסוכה לא יחשך כאבו ולא ינצל מן הצער! דדוחק גדול הוא לו' שישיבת הסוכה תרבה עליו צער אבלו ואדרבה סבר' הוא בהפך:

***רמ"א, תר"מ ד***

*ואין המצטער פטור אלא אם ינצל עצמו מן הצער אבל בלאו הכי חייב לישב בסוכה אף על גב דמצטער (מרדכי פרק הישן):*

**מרומי שדה מסכת סוכה דף כו עמוד א**

וראוי לדעת, דמש"כ הרמ"א ז"ל דמצטער אינו פטור אלא באופן דבביתו לא יהיה מצטער, היינו לטעמיה דס"ל דמצטער פטור מתשבו כעין תדורו, וכ"כ הגר"א ז"ל.

אבל להרמב"ן דפטור מדרשא דהאזרח, לעולם פטור שאינו כאזרח והרי הוא כמו חולה:

## העושה סוכתו במקום צער (האם במצטער יש פסול בחפצא של הסוכה?)

**שו"ע ורמ"א (תר"מ ד)**

מצטער פטור מן הסוכה, הוא ולא משמשיו. (אבל בלילה ראשונה אפילו מצטער חייב לאכול שם כזית) (כל בו).

איזהו מצטער? זה שאינו יכול לישן בסוכה מפני הרוח או מפני הזבובים והפרעושים וכיוצא בהם או מפני הריח

ודווקא שבא לו הצער במקרה אחר שעשה שם הסוכה אבל אין לו לעשות סוכתו לכתחלה במקום הריח או הרוח ולומר מצטער אני:

*הגה: ואם עשאה מתחילה במקום שמצטער באכילה או בשתייה או בשינה או שאי אפשר לעשות לו אחד מהם בסוכה מחמת דמתיירא מלסטים או גנבים כשהוא בסוכה אינו יוצא באותה סוכה כלל אפילו בדברים שלא מצטער בהם דלא הויא כעין דירה שיוכל לעשות שם כל צרכיו (מרדכי פרק הישן)...*

*מי שלא יוכל לישן בסוכה מחמת שצר לו בפישוט ידיו ורגליו לא מקרי מצטער וחייב לישן שם אף על גב דצריך לכפוף ידיו ורגליו (תרומת הדשן סימן צ"ב).*

**שו"ת חכם צבי, צד**

**צ״ד**

אמ"ש במרדכי פ' הישן דאם עשה סוכה בתחלה במקום הראוי להצטער בשינה לא יצא י"ח כלל אפי' באכילה אינו נ"ל כלל **דתשבו כעין תדורו לאו על אופן הסוכה קאי באיזה ענין תהיה עשוייה אלא על אופן הישיבה באיזה ענין תהא** וע"ז קאמר דתהא כעין דירה

ואה"נ דאם עושה ב' סוכות האחת לאכילה והשנייה לשינה אף שאותה של אכילה אינה ראויה לשינה מ"מ נפיק בה ידי חובת אכילה

ובהכי אזדא לה הוכחת הרב תה"ד סי' צ"ב דמי שאינו יכול לישן בפישוט ידיו ורגליו דלא הוי מצטער וחייב לישן בה וקמוכח לה משיעור סוכה שהוא ז' טפחים ומדברי המרדכי הנ"ל ובאמת הדבר תמוה מאוד והחוש מוכיח דאין לך צער גדול מזה ובודאי דלכתחלה אין לו לעשות סוכה בענין זה כדי שיהיה מצטער ופטור מן הסוכה אבל אם הוא ביו"ט וכבר נעשה או שאין לו מקום לסוכה אחרת יותר גדולה נ"ל לע"ד אחר בקשת המחילה מכבוד תורת הרב ז"ל דאינו חייב להצטער ולישן בסוכה בלי פישוט ידיו ורגליו כדרכו כל השנה וכלל גדול אמרו תשבו כעין תדורו וכיון שבדירתו ודאי אין אדם ישן באופן זה אף בסוכה אינו חייב לישן בה בזה האופן ועוד אמרו דבשינה אפי' גשמים כל שהוא הוי צער לפטור והראיה מהמרדכי הנ"ל היא גופא צריכה ראיה אדרבא כיון דקי"ל סוכה דירת עראי בעינן וכר' עקיבא שעשה סוכתו בראש הספינה אף שהרוח מצוי' שם ועוקרתה כמו שבאמת עקרה ומסתמא אין דרך לישן שם כיון שהרוח מצויה שם כל שעה ונוחה ליעקר ואין אדם ישן בדירה כזו ואפ"ה עשאה ר"ע כדי לאכול שם ש"מ דאף שאינה ראויה לישן בה יוצא בה י"ח אכילה

...ובהישן אמרינן כל האזרח מלמד שכל ישראל יוצאין בסוכה א' פירש"י דמשמע סוכה א' לכל ישראל שישבו בה זה אחר זה ואין ספק דאף דבאכילה ראויין לאכול זה אחר זה דהיינו שיאכלו אלף או רבוא כאחד ואח"כ אלף או רבוא אחר אבל לענין שינה כיון שעיקר מצות שינה לסוכה היא איש ואשתו א"א לשני אנשים ונשותיהם לישן בסוכה אחת ואי בהפסק מחיצה אינה סוכה א' אלא כמה סוכות ולפי סברת המרדכי הנ"ל אף מצות אכילה לא יצאו א"ו לאו מילתא היא ולמאי דחזיא מיהא נפיק בה הנ"ל. צבי אשכנזי ס"ט:

**שו"ת פעולת צדיק[[3]](#footnote-2) חלק ב סימן קצז**

שאלה במי שהיה בבית האסורי' בסוכות ויכול לעשות לו שם סוכה אם חייב לעשות לו סוכה שם.

תשובה: קי"ל תשבו כעין תדורו מה דירה עושה אותה האדם במקום שאינו מצטער לישב שם כך סוכה אין מחוייב לעשותה אלא במקום שחפץ לקבוע דירתו שם ובבית האסורי' פשיטא שמקום צער הוא ואינו חפץ להיות שם אפי' שעה אחת וא"כ פשיטא שפטור הוא שלא חייבוהו חז"ל לעשות שם סוכה ולשבת בה במקום שמצטער וכדאמר רבא מצטער פטור מן הסוכה וכן הוא מפורש בס' הרוקח סי' רי"ט יעו"ש1

ואין להחמיר לעשות לו סוכה שם דכל הפטור מן הדבר ועשהו נק' הדיוט כדאי' ברמ"א סי' תרל"ט ב' הגמ"י מהא דר' מישן בירוש' וברכה שעושה פשיטא דברכה לבטלה הויא (כיון) דלא מחייב לעשות סוכה מהדין ואיך יאמר וצונו לישב בסוכה וכמ"ש הט"ז סי' תרל"ט ס"ק י"ט:

**משנ"ב (כ) אינו יוצא וכו'** - ר"ל אפילו י"ח אכילה

ויש מאחרונים שחולקין ע"ז ודעתם דאף דלכתחלה בודאי אין לעשות סוכה כזו שאין יכול לקיים בה כל הדברים כדין מ"מ בדיעבד יוצא בה ידי חובת אכילה כיון שלאכילה אין מצטער:

**ערוך השולחן**

## הפטור מן הדבר ועושהו נקרא הדיוט

רמ"א אורח חיים הלכות סוכה סימן תרלט סעיף ז

מי שהוא ישן בסוכה וירדו גשמים, אין צריך לשער בכדי שיתקלקל התבשיל, דבגשמים מועטים הוי צער לישן שם ויוכל לצאת (מהרי"ו); \* (מד) <יט> וכל הפטור מן הסוכה ואינו יוצא משם, אינו מקבל עליו שכר ואינו אלא \* (מה) הדיוטות (הגה"מ פ"ו);

משנה ברורה סימן תרלט ס"ק מד

(מד) וכל הפטור וכו' - כגון במצטער ופרטי דיני מצטער יבואר לקמן בסימן תר"מ ע"ש:

## מצטער בעולם המחשבה: הסוכה וטבעיות החיים

**הרב קוק שמונה קבצים ז קלט**

עומק הטבע הנפשי הוא טבע האמונה האלהית, תאות הדבקות האלהית ברעיון ובחפץ פנימי, היא תאוה וחמדה עליונה חזקה וגדולה יותר מכל התאות שבעולם, ויסוד שרשה והתפשטותה הפנימית היא בודאי בקדושה, אמנם יצאה לחוץ ונתחללה על-ידי יצרא דעבודה זרה. ולעתיד לבא יואר העולם וכח הטומאה יקלש, אז תתעורר התאוה היסודית תאות הקודש האמונית, ויתברר לכל כי בטהרתה היא נמצאת להתמלא רק באמונת אלהים אמת, ד' אלהי ישראל, וממילא ימלא כל העולם כולו בזה הרעיון וברדיפה זו, לבא אל תוך החידור של החיים אשר בטבעיות הקודש. ומתוך שיסוד חג הסוכות הוא לפתח את הסגולה הטבעית הזאת של קדושת האמונה, כלומר חומר הרוחני של האמונה או צד הגבורה שבו, כמו שפסח הוא עשוי כדי לפתח את הצורה הטבעית של האמונה וצד החסד שלה, ירדפו כל העמים לחוג את חג הסוכות, ולהתבסם בביסום הטבעי של האמונה האלהית וארחות החיים הנובעים ממנה מתוך דחיפה טבעית עצומה מאד. אמנם היסוד הישראלי המקודש, אף-על-פי שתאותו הנפשית הפנימית היא מושכתו לקדושת האמונה, הרי תאוה זו עצמה נזדככה מאד מאד, והצורה השכלית של החובה והמצוה האלהית העליונה שבה, התגברה על ההמשכה הטבעית והמתיקתה, אשר על כן מיוסד בישראל כח הקודש של מסירות נפש ועמידה בנסיון בשביל קדושת האמונה, וסבילת כל צער מפני חובת המצות האלהיות.

ואם הטבע מתישר כל-כך, עד שכל מה שהוא נגד הטבע והיצר הנפשי והגופני, הרי הוא גם-כן נגד המצוה האלהית, גם בישור זה מונח תוכן רוחני טהור עליון ואידיאלי מאד. מה שאין כן אומות העולם, אינם נמשכים לתכונת האמונה בקדושתה, אלא מפני שעל-פי מעמד העולם והתבגרות השכל וההרגשה הרוחנית, נתפלש כח התאוה אל הערך הקדוש בעליוניותו. אבל כאשר יפגשו בשבילי החיים שעל-פי היסוד האמוני דברים מצערים, **אף-על-פי שלפי ישרת העולם יהיה הצער כבר טעם הגון לגלות, שאין המצוה נהוגה שם, שזהו יסוד מצטער פטור מן הסוכה, מפני שסוכה מפתחת את העולם, את הזמן ואת הנפש, ליסוד הטבעי שבאמונה ברוחב קדושתה ובעילוי העולם והחיים, אין מקום לצער במצוה, כי כל מה שהוא שוה עם הטבע הכללי הוא תמיד מיושר בנחת ועונג**.

אבל הציור הישראלי הוא נותן שפגיעת הצער מצד עצמו, לא תגרום ריחוק נפשי מיסוד האמונה, כי גם בעת אשר העולם כולו מסובך הוא, ואי-אפשר לעמוד על בסיס החיים שבקדושת האמונה כי-אם בצער ומכאובים, הרי הם תמיד מוכנים על זה, ואף-על-פי שמצר ומימר לי מכל-מקום דודי לי. אבל אומות העולם אינם רודפים את התוך הרוחני הגרעין האידיאלי שבאמונה, אלא את תאותה ומילוי התשוקה המתעוררת אז בחזקה, ובפגישה של צער קדירת חמה הם מבעטים, וזה מצריך זיכוך חדש לעולם. הגו סיגים מכסף ויוצא לצורף כלי.

1. צ"ל הואיל ואמר רבא, עיין רש"ש וערוך לנר: **ערוך לנר מסכת סוכה דף כה עמוד ב**

   בגמרא הואיל ואמר רבי אבא בר זבדא א"ר מצטער פטור. ק"ק דהא לקמן אמרינן רבא לטעמי' דאמר רבא מצטער פטור מן הסוכה ואי רב אמרה רבא ל"ל למימרא אכן ראיתי ברי"ף ורא"ש (ס"ז) דהביאו הגירסא הכא הואיל ואמר רבא מצטער פטור ולא דרב אבא בר זבדא בשם רב אמרו [↑](#footnote-ref-0)
2. ר"ש ליברמן, תוספתא כפשוטה:

   ובמנורת המאור ח"ב, הוצ' ענעלאו, עמ' 415: המצטער לישב בסוכה וכו' פטור ממנה. ופטרוהו רז"ל מגזירה שוה. כתיב הכא כל האזרח בישראל, וכתיב התם ומתערה כאזרח רענן. פי' האזרח שהוא חייב בסוכה צריך שיהא שלו ושקט ורענן, ואם לא, אינו חייב בה. הוא אינו חייב בו, אבל משמשיו חייבין בה. וברוקח סי' רי"ט: או כל האזרח בישראל ישבו בסוכות. כלומר, המשמשין חייבין, אבל חולה מחמת סוכה פטור הוא ומשמשין, שאינו ראוי לישיבה, וכנראה שכיוון לאותו הדרש.4ולהלן שם: בסכת תשבו שראוי לישיבה, פרט אם מצטער מחמת סוכה, שירדו גשמים וכו'. ומכאן נראה קצת שחילק בין מצטער מחמת עצמו שהוא פטור משום שאינו בכלל האזרח ובין מצטער מחמת הסוכה. ובריטב"א כ"ח ב' ד"ה רבא: ויש לשאול למה נכתב האזרח כלל, שמעתי בשם רבינו הגדול הרמב"ן ז"ל שבא לומר שלא יתחייב בסוכה אלא מי שהוא כאזרח רענן, פרט להולכי דרכים ושומרי פירות ומצטער וכיוצא בהן. אבל עיין בפי' הרמב"ן לויקרא כ"ג, מ"ב, ומוכח משם שזו היא השערת הרמב"ן עצמו שאמרה על דרך "ויתכן". ומדברי הרוקח הנ"ל מוכח שהיתה קיימת דרשה מעין זו, ולא המציאה בעל מנורת המאור מעצמו. ועיין בבבלי כ"ח א', תו"כ אמור פי"ז ה"ט, ק"ג ע"א, ספרי שלח פי' קי"ב, עמ' 119, ובהערות הרח"ש האראוויטץ שם [↑](#footnote-ref-1)
3. ביוגרפיה - פעולת צדיק

   רבי יחיא בן יוסף צאלח (מהרי"ץ) היה רב בעיר צנעא, בירת תימן, ואב בית - דינה במאה ה - 18. סמכותו בהלכה היתה גדולה מאוד בצנעא וביתר ערי תימן, ובתשובותיו מצוטטים ספרי הלכה רבים, אשכנזים וספרדים כאחד. [↑](#footnote-ref-2)